محمد رسول باوري

پوهنوال محمد رسول باوري په ١٣٣٦ لمريز کال ١٩٥٧زېږديز کال د روزگان ولايت په دهراوت ولسوالي کي زيږيدلی. زده كړې په ١٣٥٢ لمريز کال د تيرينکوټ د سيدالخان ليسې څخه فارغ او د ١٣٥٤لمريز کال د کانکور ازمويني وروسته د کابل پوهنتون د ادبياتو او بشري علومو پوهنځی د تاريخ څانگي ته شامل شو ، په ١٣٥٨لمريز کال يې د کابل پوهنتون د ليسانس دپلوم تر لاسه کړ. د همدې کال د کب په مياشت کي يې د کابل پوهنتون د علمي کادر لپاره په ازموينه کي برخه واخستل خو لا نتيجه څرگنده نه وه چي په ١٣٥٩ لمريز کال د غوايي په مياشت کي د مکلفيت چوپړ شپږ مياشتنۍ دورې ته وليږل شو ، د ښاغلي باوري په وينا د چوپړ دا دوره هر شپږ مياشتي وروسته جبراْ شپږ مياشتي نوره اوږدېدله او د اتلسو مياشتو وروسته په ١٣٦٠ لمريز کال د ليندۍ په مياشت کي يې د مکلفيت د چوپړ څخه د فراغت پاڼه تر لاسه کړه. دندې د همدې کال د مرغومي په مياشت کي يې د کابل پوهنتون د اجتماعي علومو پوهنځی د لرغونپوهني ډيپارتمنت د علمي غړي په توگه دنده پيل کړه . ښاغلي باوري د خپلي دندي تر څنگ د ١٣٦٥ څخه تر١٣٦٧ لمريز کال د ماسټرۍ پروگرام بشپړ کړ او د کابل پوهنتون څخه يې د ماسټرۍ يا .ام . اې . دپلوم تر لاسه کړ. ښاغلي رسول باوري د ١٣٦٠ لمريز کاله څخه تر ١٣٧٧ لمريز کاله پوري يې بېله ځنډه د کابل پوهنتون اجتماعي علومو پوهنځی د لرغونپوهني په ډيپارټمنت کي د استاد په توگه دنده تر سره کړېده . استاد رسول باوري د کابل پوهنتون د کړنلارو لوايح سره سم د پوهيالي کانديد رتبې څخه بيا تر پوهنوالۍ پوري علمي رتبې يو په بل پسې ترلاسه کړيدي ، او په دې ترڅ کي يې تر شل عنوانه زيات علمي او تحقيقي کتابونه ليکلي چي له هغو څخه پنځلس عنوانه کتابونه د کابل پوهنتون ، علومو اکاډمۍ او يو شمير بهرنيو علمي موسيسو له خوا چاپ او خپاره شويدي . چاپ شوي اثار د روښانيانو غورځنگ مونوگراف چي وروسته خپور شو ١٣٥٨ . اصول وتحقيقات باستانشناسي ؛ کابل پوهنتون ١٣٦١ . باستانشناسي شرق ميانه ؛کابل پوهنتون ١٣٦٢ . باستانشناسي کشورهاي همجوار ؛ کابل پوهنتون ١٣٦٤ . باستانشناسي افغانستان ؛ کابل پوهنتون ١٣٦٥ . اصول ترميم وبازسازی اثار باستاني . کابل پوهنتون ١٣٦٦ . افغانستان در عهد باستان ؛دولتي مطبعه ١٣٦٧. باستانشناسی ساحوی اصول حفريات . کابل پوهنتون ١٣٦٨ . لرغونپوهنه ،پرنسيپونه او ميتودونه ؛ ملي موزيم ١٣٦٩ . باستانشناسی مدنيتهاي اوليه افغانستان ؛ کابل پوهنتون ١٣٧١ . موزيم شناسي و سير موزيمها در افغانستان ؛سپک ټولنه ١٣٧٤ . لرغونپوهنه ، عملي لاري چاري ؛ په جرمني کي دافغانستان فرهنگي ودي ټولنه ١٣٨١ په افغانستان او گاونډيو هيوادونو کې نړيوال کلتوري ميراثونه ١٣٨٤. د ساپي پښتو خپرونو مرکز له خوا تر چاپ لاندي - په انگريزي ژبه . : - په هالنډي ژبه . . : خپريدو ته چمتو اثار په افغانستان کي سپړل شوي لرغوني سيمي . لرغونې نړۍ . د ژباړل شويو مقالو ټولگه لرغونی افغانستان او گاونډي هيوادونه . د مټن او لنډيانې بابوزي اتنوگرافيکي څيړنه نيوکي او گيلې . په ١٣٨١ ١٣٨٤ لمريز کلونو کي د کلتوري او ټولنيزو ناخوالو په اړه ليکني. تر دوه سوه زياتي مقالې يې د هيواد د ننه او بهر په بيلا بيلو خپرونو کي چاپ شويدي . تر پنځوس زياتو ملي او نړيوالو علمي سيمنارونو کي يې گډون کړيد . په ١٣٦٨ لمريز کال يې د کابل پوهنتون د ادارې له لوري د زيار کښ استاد ستاينليک تر لاسه کړ او په ١٣٧٤ لمريز کال يې د محمود طرزي د ليکوالۍ دولتي نښان گټلی دی . د کابل پوهنتون د لرغونپوهني د څانگي دغه استاد باوري د ١٣٧٧ لمريز کال راوروسته د هيواده ليري او د يوشمير نورو افغان روڼ اندو په څېر په هالنډ هيواد کي کډوال دی ،او دا مهال د هالنډ د خروننگين په ښار کي د لرغونپوهني انستيوت د ارخيو زولوخي څانگي سره په علمي څيړنو بوخت دۍ او د همدې پوهنتون د لرغونپوهانو سره يو ځای يې د هالنډ هيواد د بېلا بېلو لرغونو سيمو په سپړنو کي برخه اخستې ده . د دې ترڅنگ د سلام فرهنگي ټولني د ويبپاڼي چاري هم پر مخ بيايي . باندنۍ تړنې د سلام فرهنگي ټولنه پښتانه ليکوال پښتانه افغانان افغان لرغونپوهان لرغونپوهان